Anna Karolína Schmiedlová

Anna Karolína Schmiedlová (* 13. september 1994, Košice, Slovensko) je slovenská profesionálna tenistka. Vyhrala 2 WTA-turnaje v dvojhre.

Tenisová kariéra 
Trénuje ju Milan Martinec a hrá od siedmich rokov za klub Mladosť Košice. Jej otec Juraj hral hokej za VSŽ Košice a matka Martina bola česko-slovenskou majsterkou vo vodnom lyžovaní.
Schmiedlová vyhrala turnaj ITF v roku 2011 v Jerevane, v apríli 2012 dva turnaje ITF v Turecku v Antalyi, dvakrát vo finále porazila Nemku Anna-Lena Friedsamovú. V máji 2012 vyhrala turnaj ITF v Bad Saarowe. Neskôr, tiež v máji 2012, začala v kvalifikácii, ale vyhrala ITF turnaj v Brescii. Po tejto výhre vo finále mala sériu 22 víťazstiev. V júni 2012 sa dostala do finále junioriek na French Open v Paríži. Schmiedlová debutovala za Slovensko v Pohári federácie v apríli 2012 v stretnutí proti Španielsku v Marbelle. V Pohári federácie má 5 výhier a 2 porážky (v januári 2016). Na French Open 2014 porazila v druhom kole Venus Williamsovú. V roku 2015 vyhrala dva WTA-turnaje, v apríli v Katowiciach na tvrdom povrchu a v júli na antuke v Bukurešti. Do TOP 100 sa dostala v júli 2013, do TOP 50 v apríli 2015 a do TOP 30 v auguste 2015.

Referencie

Iné projekty

Externé odkazy 

Narodenia v 1994
Žijúci ľudia
Osobnosti z Košíc
Slovenskí tenisti
Slovenskí olympionici
Tenisti na Letných olympijských hrách 2016